Kuira

**Kuira** () ialah istilah payung yang merangkumi minoriti seksual yang tidak cenderung/berahi kepada lain seks dan minoriti mengenalkan dan mengekspresikan diri di luar keduaan/binari gender yang lazim dalam sesebuah masyarakat.

Ia kadangkala digunakan untuk **transgender wanita** (wanita trans) atau lelaki yang berperilaku feminin, tetapi istilah ini juga boleh mempunyai konotasi negatif atau menghina, bergantung kepada konteks penggunaannya.

## Definisi

### ''Queer''
Masyarakat penutur bahasa Inggeris umum menggunakan istilah *queer* yang memayung asalnya bermaksud "pelik" atau "aneh" yang boleh melanjut kepada "perasaan tidak senang atau membingungkan atau mendatangkan syak", ia turunan akar Proto-Jermanik **þwerhaz* bererti "serong". Semakin lama ia meluas dari takrifan sempit "gay atau lesbian" kepada "tidak heteroseksual" atau tidak secenda jiwa (*not cisgender*). Penulisan arus utama pada abad ke-20 menggunakan *queer* sebagai ungkapan menghina kepada lelaki yang dilihat berkelakuan melagak berlebihan (*flamboyant*). Hal ini berubah pada tahun 1960an dan 1970an, apabila golongan aktivis LGBT negara-negara Barat menggunakan semula perkataan ini dengan konotasi yang meraikan (*reclaim*) dalam kegiatan berkaitan membincangkan keperluan khusus masyarakat mereka.   

Mengikut kajian, antara 5% hingga 20% golongan bukan heteroseksual di Amerika Syarikat menggunakan istilah queer] bagi diri mereka.  Walaupun demikian, [ masih ada yang kurang selasa dengan penggunaan queer] oleh sebab sejarah penggunaannya yang negatif terhadap golongan LGBT.

### Pondan
**Pondan**

Istilah *pondan* berasal daripada pinjaman bahasa Tamil **பெண்டன்** (*peṇṭan*), yang berakar kata **பெண்** (*peṇ*), bermaksud “perempuan”.

*Pondan* sering digunakan untuk merujuk kepada lelaki yang berperilaku feminin dari segi ekspresi gender mereka. Namun, istilah ini sering disalahgunakan oleh masyarakat, membawa konotasi negatif dan kekeliruan tentang identiti seseorang.

Pada tahun 2017, seorang pengusaha menamakan gerai nasi lemaknya sebagai **Nasi Lemak Pondan**. Sesetengah pihak melihat langkah ini sebagai usaha untuk menuntut semula istilah tersebut dan menghapuskan persepsi negatif masyarakat. Namun, terdapat juga mereka yang merasa kurang selesa dengan penggunaan istilah ini, kerana sejarah penggunaannya yang sering menghina. Gerai tersebut menjadi viral di media sosial, tetapi pengusaha tersebut menghadapi kecaman daripada masyarakat umum, termasuk pihak agama. Akibat tekanan, beliau terpaksa mengubah penampilannya kepada gaya yang lebih neutral untuk meredakan kritikan yang diterima.

Penjelasan ini bertujuan memberikan konteks sosial dan sejarah kepada penggunaan istilah *pondan* serta implikasinya dalam masyarakat.

### Darai
"Darai"  (,  ) diertikan dalam kamus *A Malay-English dictionary* gubahan Richard James Wilkinson 1901 sebagai "wanita yang hilang syahwat" (*sexual impotence in the female*) sewarisan dengan *darèě* dalam bahasa Aceh dan *darih* dalam bahasa Jawa bererti "sida-sida".

Darai selalunya digunakan bagi golongan perempuan transgender dalam konteks pejoratif atau yang menghina atau mengaibkan. Istilah yang lebih sesuai dan terhormat adalah perempuan transgender. 

## Rujukan

## Pautan luar

* The Gay, Lesbian, Bisexual, Transgender Historical Society

* [Laporan Negara](http://web.hku.hk/~sjwinter/TransgenderASIA/country_report_malaysia(malay).htm)
* Lynn Conway